السلام عليكم بداية الهداية اللحظة الجميلة اللي عدت على كل واحد فينا. لحظة اليقظة اللحظة اللي الغشاوة زالت من على عين كل واحد فينا. وبدأ يشوف نشوف الدنيا بموازين تانية ويشوف الدنيا
بمنزور تاني. اللحزة دي جت لكل واحد فينا ممكن لاسباب مختلفة. واحد فينا جت له بسبب حد واحد صاحبه مات حصلت له حادسة آآ مجرد تفكير عقلاني قاعد يفكر مع نفسه انا لغاية امتى هفضل ماشي غلط
لغاية امتى هفضل عارف الصح ومش بعمله افضل امن لغاية امتى عارف الغلط وبرضو مصمم اعمله. عارف ان الجنة حق والنار حق وعارف اني حموت وعارف اني هقابل ربنا وبرضو مصمم وامشي في الطريق الغلط
مع التفكير خدت القرار. بغض النزر القرار جالك ازاي؟ لكن خدت القرار. انا لازم اتغير. لازم اتوب. لازم ابدأ وبدأ فعلا الطريق الى الله سبحانه وتعالى. بدأت تتغير. بدأت تغير في نفسك كتير
بدأ اسعد يوم في حياتك. النبي عليه الصلاة والسلام كعب بن مالك اخطأ لما تخلف عن غزوة تبوك باب كعب بن مالك ونزلت توبته من الله سبحانه وتعالى في ايات تتلى. فلما نزلت الايات النبي عليه الصلاة والسلام
قال للكعب ابن مالك يا كعب ابشر بخير يوم. طلع عليك منز ولدتك امك. اليوم اللي ربنا تاب عليك فيه اليوم اللي قررت تلتزم فيه اليوم اللي قررت تسلك فيه طريق الهداية هو اسعد يوم في حياتك. بل في الحقيقة هو ده يوم ميلادك الحقيقي. بل في الحقيقة
يوم ميلادك الحقيقي. مش هو ده اللي له قيمة. انما اللي له قيمة بجد. يوم توبتك. لان يوم ميلادك هو يوم ميلاد جسدك كل الناس مشتركة في الموضوع ده. لكن يوم توبتك هو يوم ميلاد روحك. ويوم ميلاد روحك اهم بكتير من يوم ميلاد جسدك
الايام الاولى في الالتزام كلنا فاكرينها حتى دايما الكلمة المشهورة يقول لك ياه فين ايام الالتزام الاولى؟ كانت ايام جميلة. حلاوة الدعاء البكاء. حلاوة الصلاة. كل حاجة كان لها طعم جميل. عودتك للحجاب. حرصك على هدومك الواسعة. الحياء الحاجات دي
طعم جميل في اول الالتزام. انا بعتقد ان ربنا بيكرم اي حد بيبدأ الطريق بالطعم دوت علشان يسبته. ياخد حلاوة جامدة جدا في الاول كده. رسالة من ربنا اسبت وكمل. لكن
المشكلة ان مع الاحساس الجميل ده بداية الالتزام بيبقى فيها احساسين. احساس الفرحة والسعادة احساس التاني احساس الخوف احساس الخوف ده يبقى دايما جاي لك بسبب ايه؟ بسبب التفكير. يا ترى انت عارف انت رايح فين
انت هتواجه مشاكل هتواجه صعوبات هتواجه المجتمع. مستعد للنقد اللي هيحصل لك؟ طب هتعمل ايه مع اصحابك؟ طب موضوع الشغل كل ده افكار بتيجي بتيجي في عقلك. المخاوف ديت لو انت
ما تعاملتش معها صح ممكن تأثر في البداية وتهزك هزة جامدة. الحل القوي انك انت تتعامل به مع المخاوف ديت هي الثقة في الله سبحانه وتعالى. الثقة في الله لان اللي امرك بالهداية. اللي امرك بالالتزام هو الرزاق
هو الملك هو القوي هو المتين. انت تسير في مراد هذا الملك القوي المتين. فكيف تقلق؟ يعني هذا من سوء ظن بالله انك انت تظن انك انت لما بتعصيك الدنيا ماشية تمام لما تتوب الدنيا هتبوظ منك. ده سوء ظن بالله. سيدنا ابراهيم عليه السلام اختصر الموضوع ده
لما عارفين انتم قصة لما ساب السيدة هاجر وساب اسماعيل طفل رضيع سابوهم في الصحراء الصحراء لا اكل ولا شرب ولا اي حاجة وسابهم ومشي حتى ما قلهمش حاجة جت السيدة هاجر تقول يا ابراهيم الى من تتركنا هي مش عارفة لغاية دلوقتي ان ده وحي
ما ردش عليها يا ابراهيم الى من تتركنا؟ ما ردش عليها فهمت ما هو مش ممكن يسيبنا كده الا لو فيه حاجة وقالت يا ابراهيم الله امرك بهذا فقال ابراهيم عليه السلام نعم. فقالت المرأة اذا لا يضيعنا. اذا لا يضيعنا. يعني طالما ربنا اللي امرك بكده يعني تخيل واحد
واحدة ست وابنها الرضيع مرمين في الصحرا لا اكل ولا شرب بتقول له طالما ربنا اللي قال لك كده يبقى مش ممكن نضيع انا وابني الرضيع في الصحراء طيب انا لما اقرر اتوب والتزم ربنا يضيعني لازم في ثقة في الله سبحانه وتعالى
عايزك تاخد الالتزام بقفزة سقة عالية جدا عايزك تثق في قول النبي عليه الصلاة والسلام من ترك شيئا لله عوضه الله خيرا منه. لما موسى عليه السلام خاف من لما السحرة
القوا الايه؟ القوا عصيين فتحولت الى الى كأنها يعني آآ حياة تسعى اوجس في نفسه خيفة موسى. قال الله لا لا تخف لا تخف انك انت الاعلى سفيان الثوري كان يقول لو ان السماء لم تمطر والارض لم تنبت ثم شككت في رزقي لظننت اني كافر
ابو حازم قالوا له ما ما لك؟ ايه المال اللي انت بتملكه؟ قال ما لي هو ثقتي في ربي الذي يملك السماوات والارض وما بينهما. يبقى احنا يا جماعة لازم لما نبدأ نزيل المخاوف دي. اي مخاوف تيجي لك
فكر نفسك بالاية دي بس. الشيطان يعدكم الفقر ويامركم بالفحشاء. والله يعدكم مغفرة منه وفضلا. والله واسع عليم يلا خد بقى قفزة سقة في الالتزام وربنا يتوب علينا وعليكم والسلام عليكم ورحمة الله